Rebeka Ibrahima

Rebeka Salsabila IbrahimaOficiāli musulmaniete: Rebeka Ibrahima tikusi pie jauna vārda jauns.lv (dzimusi Rebeka Koha  Ventspilī) ir latviešu svarcēlāja. 2017. gada un 2018. gada Pasaules čempionāta bronzas medaļas ieguvēja un 2018. un 2019. gada Eiropas čempione svara kategorijā līdz 58 kilogramiem. Pēc pārtraukuma karjerā sportiste 2022. gadā atgriezās sportā, pārstāvot vīra dzimteni Kataru, bet 2025. gadā tika paziņots, ka turpmāk atkal starptautiskās sacensībās pārstāvēs Latviju.

 Karjera 
Sākotnēji svarcelšanā trenējusies pie Ulvja Bērzona, pēdējais treneris bija Eduards Andruškēvičs.

Ir guvusi panākumus jauniešu un junioru vecumā, R. Koha ir Eiropas čempione jauniešu un U-20 vecuma grupā. 2014. gada Pasaules U-20 čempionātā izcīnījusi 3. vietu, 2014. gada vasaras jaunatnes olimpiskajās spēlēs svara kategorija līdz 48 kg izcīnīja 3. vietu.

Kopš 2014. gada startē pieaugušo sacensībās. 2015. gada Pasaules čempionātā ieguva 10. vietu. Tikai 17 gadu vecumā 2016. gada Eiropas čempionātā pieaugušajiem izcīnīja 3. vietu svara kategorijā līdz 53 kg ar jaunu Latvijas rekordu, kas bija tobrīd augstākais sasniegums Latvijas sieviešu svarcelšanas vēsturē. Piedalījusies 2016. gada vasaras olimpiskajās spēlēs, kurās savā svara kategorijā līdz 58 kg izcīnījusi 4. vietu, par 2 kg atpaliekot no bronzas medaļas ieguvējas. 2017. gada Eiropas čempionātā izcīnījusi sudraba medaļu, bet tā paša gada Pasaules čempionātā Anahaimā — bronzas medaļu, kā arī kļuvusi par uzvarētāju Pasaules junioru čempionātā.

2018. gadā, tikai 19 gadu vecumā, R. Ibrahima kļuva par Eiropas čempioni pieaugušajiem, Bukarestē pārliecinoši uzvarot gan summā, gan atsevišķos veidos. Tāpat kļuva par uzvarētāju Pasaules čempionātā junioriem, kas jūlijā notika Taškentā. Rudenī ceturto gadu pēc kārtas (un pēdējo reizi, jo sasniegs pieaugušo vecumu) kļuva par Eiropas junioru čempioni.Svarcēlāja Koha pārliecinoši triumfē karjerā pēdējā Eiropas junioru čempionātā LSM 2018. gada Pasaules čempionātā pieaugušajiem, kas notika Turkmenistānas galvaspilsētā Ašgabatā otro reizi pēc kārtas kļuva par bronzas medaļas ieguvēju. Šajās sacensībās viņa summā pacēla 227 kilogramus, kas ir sportistes personiskais rekords,Svarcēlāja Koha pasaules čempionātā izcīna bronzu LSM kā arī pasaules rekords junioriem.

2019. gadā R. Ibrahima otro reizi pēc kārtas triumfēja Eiropas čempionātā pieaugušajiem, divcīņas summā paceļot 221 kg, kaut gan pirms sacensībām viņas uzstādītais mērķis bija 225 kg.

2020. gada 5. augustā, 22 gadu vecumā, paziņoja par karjeras beigām.

2022. gada rudenī, vairākus mēnešus pēc bērna piedzimšanas, tika izplatīta informācija, ka sportiste atgriezīsies sacensību apritē, pārstāvot Kataru, kas ir viņas vīra dzimtene. 2023. gada sākumā startēja pirmajās sacensībās, uzvarot Kataras kausa izcīņā.

2025. gada martā tika izplatīta informācija, ka R. Ibrahima atgriežas sportā un turpmāk atkal starptautiskās sacensībās pārstāvēs Latviju, plānojot piedalīties Eiropas čempionātā. 2025. gada Eiropas cempionātā Kišiņevā, startējot svara kategorijā līdz 59 kilogramiem, izcīnīja bronzas medaļu. Arī atsevišķi raušanā ar 93 kg sasniedza trešo rezultātu, bet grūšanā, paceļot 113 kg, ieņēma ceturto vietu. Summā iegūtais rezultāts bija 206 kg.

 Sasniegumi 
 Gads Sacensības Svara kategorija Raušana (kg) Grūšana (kg) Kopā (kg) Vieta 2011  Eiropas jaunatnes čempionāts  44 kg  51  60  111  8 2012  Eiropas jaunatnes čempionāts  44 kg  57  71  128  3 2012  Pasaules jaunatnes čempionāts  44 kg  58  70  128  4 2013  Pasaules jaunatnes čempionāts  44 kg  64  73  137  6 2013  Eiropas čempionāts junioriem  48 kg  68  82  150  3 2014  Eiropas čempionāts  48 kg  72  86  158  7 2014  Eiropas čempionāts junioriem  48 kg  73  86  159  1 2014  Pasaules čempionāts junioriem  48 kg  73  90  163  4 2014  Jaunatnes olimpiskās spēles  48 kg  75  90  165  3 2014  Pasaules čempionāts  53 kg  80  94  174  22 2014  Eiropas čempionāts junioriem  53 kg  80  96  176  2 2015  Pasaules jaunatnes čempionāts  53 kg  84  100  184  2 2015  Pasaules čempionāts junioriem  53 kg  85  102  187  6 2015  Eiropas jaunatnes čempionāts  53 kg  88  102  190  1 2015  Eiropas čempionāts junioriem  53 kg  85  105  190  1 2015  Pasaules čempionāts  53 kg  87  105  192  10 2016  Eiropas čempionāts  53 kg  90  108  198  3 2016  Pasaules čempionāts junioriem  53 kg  92  103  195  4 2016  Olimpiskās spēles  53 kg  90  107  197  4 2017  Eiropas čempionāts  58 kg  95  118  213  2 2017  Pasaules čempionāts  58 kg  101  121  222  3 2017  Pasaules čempionāts junioriem  58 kg  99  120  219 1 2018  Eiropas čempionāts  58 kg  100  120  220 1 2018  Pasaules čempionāts junioriem  58 kg  99  120  219 1 2018  Pasaules čempionāts  59 kg  103  124 227 3 2019  Eiropas čempionāts  59 kg  101  120  221 1 2025  Eiropas čempionāts  59 kg  93  113  206  3

 Privātā dzīve 
2020. gada maijā tika izplatīta informācija, ka sportiste ir saderinājusies ar vieglatlētu Moazu Mohamedu Ibrahimu no Kataras,Latvijas svarcēlāja Rebeka Koha pošas kāzām ar puisi no Kataras Delfi ar kuru vēlāk apprecējās. Jūlijā tika publicēta ziņa, ka Ibrahima ir pievērsusies islāmam. 2022. gada vasarā ģimenē piedzima meita, bet vēlāk dzimis arī otrs bērns.

 Atsauces 

 Ārējās saites 

 Rezultāti 
 LOV profils
 Ventspils OC profils

Kategorija:1998. gadā dzimušie
Kategorija:Ventspilī dzimušie
Kategorija:Latvijas svarcēlāji
Kategorija:2016. gada vasaras olimpisko spēļu dalībnieki
Kategorija:Musulmaņi